SL Uradni list Evropske unije C 224/6

Sporočilo Nadzornega organa Efte v skladu s členom 4.1(a) akta iz točke 64(a) Priloge XIII k Sporazumu EGP (Uredba Sveta (EGS) št. 2408/92 o dostopu letalskih prevoznikov Skupnosti do letalskih prog znotraj Skupnosti)

Uvedba obveznosti javnih storitev za redne zračne prevoze v provinci Finnmark in na severu province Troms (Norveška)

2009/C 224/07

1. UVOD

Na podlagi člena 4.1(a) Uredbe Sveta (EGS) št. 2408/92 z dne 23. julija 1992 o dostopu letalskih prevoznikov Skupnosti do letalskih prog znotraj Skupnosti (1) se je Norveška odločila, da s 1. aprilom 2010 uvede obveznosti javnih storitev za redne zračne prevoze na naslednjih progah:

1. letalske proge med letališči Kirkenes, Vadsø, Vardø, Båtsfjord, Berlevåg, Mehamn, Honningsvåg, Hammerfest in Alta.

2. Hasvik–Tromsø in obratno, Hasvik–Hammerfest in obratno, Sørkjosen–Tromsø in obratno.

2. NA POSAMEZNIH PROGAH VELJAJO NASLEDNJE ZAHTEVE

2.1 Letalske proge med letališči Kirkenes, Vadsø, Vardø, Båtsfjord, Berlevåg, Mehamn, Honningsvåg, Hammerfest in Alta

2.1.1 Najmanjša pogostost letov, število sedežev, letalske proge in vozni redi

Splošne zahteve

— Zahteve veljajo vse leto.

— Če se zahteva prevoz z enim prevoznikom, se potnike prepelje celo progo znotraj mreže prog, ki jo obsegajo obveznosti javnih služb. Najdaljši čas potovanja vsakega prevoza z enim prevoznikom je tri ure in pol od prvega odhoda do zadnjega prihoda.

— Če so potrebne povezave z letalskimi prevozi na letališče Tromsø in z njega, mora vozni red potnikom omogočati potovanje na letališče Tromsø ali z njega z največ eno zamenjavo letala na progi.

— Kjer veljajo zahteve glede števila sedežev, je treba število ponujenih sedežev prilagoditi v skladu s pravili Ministrstva za promet in zveze iz Priloge A k temu sporočilu.

— Upošteva se javno povpraševanje po letalskih prevozih.

Zahteve za lete od ponedeljka do petka

Alta

— Od ponedeljka do petka skupaj mora biti na letih na letališče Alta in z njega na voljo vsaj 550 sedežev.

— Najmanj en povratni let z enim prevoznikom na letališče Kirkenes, z največ enim vmesnim postankom. Prvi prihod na letališče Kirkenes mora biti najpozneje ob 9.00, zadnji odhod z letališča Kirkenes pa ne sme biti pred 14.00.

— Prevozi z enim prevoznikom med drugimi letališči in letališčem Alta, kakor zahteva ta objava.

Hammerfest

— Najmanj pet odhodov in prihodov dnevno od ponedeljka do petka.

— Od ponedeljka do petka skupaj mora biti na letih na letališče Hammerfest in z njega na voljo vsaj 750 sedežev.

— Vsaj trije povratni prevozi z enim prevoznikom na letališče Vadsø. Prvi prihod v obeh smereh mora biti najpozneje ob 10.30, zadnji odhod pa ne sme biti pred 18.30.

— Povratni let z enim prevoznikom na letališče Kirkenes.

— Prevozi z enim prevoznikom med drugimi letališči in letališčem Hammerfest, kakor zahteva ta objava.

Kirkenes

— Od ponedeljka do petka skupaj mora biti na letih na letališče Kirkenes in z njega na voljo vsaj 750 sedežev.

— Prevozi z enim prevoznikom med drugimi letališči in letališčem Kirkenes, kakor zahteva ta objava.

Vadsø

— Najmanj devet odhodov in prihodov dnevno od ponedeljka do petka.

— Od ponedeljka do petka skupaj mora biti na letih na letališče Vadsø in z njega na voljo vsaj 1 125 sedežev.

— Vsaj trije povratni prevozi z enim prevoznikom na letališče Kirkenes, brez vmesnih postankov. Prvi prihod na letališče Kirkenes mora biti najpozneje ob 11.00, zadnji odhod z letališča Kirkenes pa ne sme biti pred 19.00. Prvi prihod na letališče Vadsø mora biti najpozneje ob 11.30, zadnji odhod z letališča Vadsø pa ne sme biti pred 18.30.

— Vsaj dva povratna prevoza z enim prevoznikom na letališče Alta. Prvi prihod na letališče Vadsø mora biti najpozneje ob 10.00. Prvi prihod na letališče Alta mora biti najpozneje ob 10.30. Zadnji odhod ne sme biti pred 14.00 z letališča Vadsø in ne pred 15.00 z letališča Alta.

— Prevozi z enim prevoznikom med drugimi letališči in letališčem Vadsø, kakor zahteva ta objava.

Vardø

— Vsaj trije povratni prevozi z enim prevoznikom na letališče Kirkenes. Zadnji odhod z letališča Kirkenes mora biti najmanj šest ur po prvem prihodu na letališče Kirkenes.

Båtsfjord

Najmanj štirje odhodi in prihodi dnevno, pri čemer mora biti zagotovljeno naslednje:

— Vsaj dva povratna prevoza z enim prevoznikom na letališče Kirkenes. Prvi prihod na letališče Kirkenes mora biti najpozneje ob 11.00, zadnji odhod z letališča Kirkenes pa ne sme biti pred 19.00.

— Vsaj dva povratna prevoza z enim prevoznikom na letališče Vadsø. Prvi prihod na letališče Vadsø mora biti najpozneje ob 10.30, zadnji odhod z letališča Vadsø pa ne sme biti pred 18.30.

— Povratni let z enim prevoznikom na letališče Hammerfest.

— Vozni red mora omogočati povezavo z vsaj dvema letalskima prevozoma na letališče Tromsø in z njega.

Berlevåg

Najmanj trije odhodi in prihodi dnevno, pri čemer mora biti zagotovljeno naslednje:

— Povratni let z enim prevoznikom na letališče Kirkenes. Prvi prihod na letališče Kirkenes mora biti najpozneje ob 11.00, zadnji odhod z letališča Kirkenes pa ne sme biti pred 19.00.

— Povratni let z enim prevoznikom na letališče Vadsø. Prvi prihod na letališče Vadsø mora biti najpozneje ob 10.30, zadnji odhod z letališča Vadsø pa ne sme biti pred 18.30.

— Povratni let z enim prevoznikom na letališče Hammerfest.

— Vozni red mora omogočati povezavo z vsaj dvema letalskima prevozoma na letališče Tromsø in z njega.

Mehamn

Najmanj štirje odhodi in prihodi dnevno, pri čemer mora biti zagotovljeno naslednje:

— Vsaj dva povratna prevoza z enim prevoznikom na letališče Hammerfest. Prvi prihod na letališče Hammerfest mora biti najpozneje ob 8.30. Zadnji odhod v obe smeri ne sme biti pred 17.00.

— Vsaj dva povratna prevoza z enim prevoznikom na letališče Vadsø. Zadnji odhod v obe smeri ne sme biti pred 16.00.

— Povratni let z enim prevoznikom na letališče Kirkenes.

— Vozni red mora omogočati povezavo z vsaj dvema letalskima prevozoma na letališče Tromsø in z njega.

Honningsvåg

Najmanj štirje odhodi in prihodi dnevno, pri čemer mora biti zagotovljeno naslednje:

— Vsaj dva povratna prevoza z enim prevoznikom na letališče Hammerfest. Prvi prihod na letališče Hammerfest mora biti najpozneje ob 8.30. Zadnji odhod v obe smeri ne sme biti pred 17.00.

— Vsaj dva povratna prevoza z enim prevoznikom na letališče Vadsø. Zadnji odhod v obe smeri ne sme biti pred 16.00.

— Vozni red mora omogočati povezavo z vsaj dvema letalskima prevozoma na letališče Tromsø in z njega.

Zahteve za lete ob sobotah in nedeljah

Za lete ob sobotah in nedeljah skupaj veljajo naslednje zahteve:

— Na letih na letališče Alta in z njega mora biti na voljo vsaj 110 sedežev, na letališče Hammerfest in z njega vsaj 150 sedežev, na letališče Kirkenes in z njega vsaj 150 sedežev ter na letališče Vadsø in z njega vsaj 225 sedežev.

— Na letališčih Hammerfest, Vadsø, Vardø, Båtsfjord, Berlevåg, Mehamn in Honningsvåg mora biti odhodov in prihodov vsaj toliko kot vsak dan od ponedeljka do petka.

— Vsaj dva povratna prevoza z enim prevoznikom na progi Honningsvåg–Hammerfest.

— Povratni let z enim prevoznikom na letališče Vadsø z letališč Båtsfjord, Berlevåg, Mehamn in Honningsvåg.

— Povratni let z enim prevoznikom na letališče Hammerfest z letališč Båtsfjord, Berlevåg in Mehamn.

— Povratni let z enim prevoznikom na progi Vadsø–Alta.

— Povratni let z enim prevoznikom na progi Kirkenes–Alta.

— Povezave med letalskimi prevozi na letališče Tromsø in z njega z letališč Båtsfjord, Berlevåg, Mehamn in Honningsvåg mora biti vsaj toliko kot vsak dan od ponedeljka do petka.

Za lete ob sobotah in nedeljah veljajo naslednje zahteve:

— Odhod in prihod na vsakem od letališč Vadsø, Vardø, Båtsfjord, Berlevåg, Mehamn, Honningsvåg, Hammerfest, Kirkenes in Alta.

— Povratni let z enim prevoznikom na progi Vadsø–Hammerfest.

— Povratni let z enim prevoznikom na progi Vadsø–Kirkenes.

— Za letališča Båtsfjord, Berlevåg, Mehamn in Honningsvåg povezava z leti na letališče Tromsø in z njega.

2.1.2 Kategorija zrakoplovov

Za zahtevane polete se uporabijo zrakoplovi, registrirani za najmanj 15 potnikov.

2.2. Hasvik–Tromsø in obratno, Hasvik–Hammerfest in obratno, Sørkjosen–Tromsø in obratno

2.2.1 Za proge Hasvik–Tromsø in obratno ter Hasvik–Hammerfest in obratno veljajo naslednje zahteve glede najmanjše pogostosti letov, števila sedežev, letalskih prog in voznih redov

Zahteve veljajo vse leto.

Hasvik–Tromsø in obratno:

— Vsaj dva povratna poleta dnevno od ponedeljka do petka, od katerih mora imeti vsaj eden povezavo z letalskim prevozom na progi Tromsø–Oslo in obratno.

— Vsaj en povratni polet ob nedeljah, ki ima povezavo z letalskim prevozom na progi Tromsø–Oslo in obratno.

— Od ponedeljka do petka mora biti prvi prihod na letališče Tromsø najpozneje ob 10.00, zadnji odhod z letališča Tromsø pa ne sme biti pred 13.30.

— V obeh smereh mora biti vsaj eden od zahtevanih dnevnih poletov od ponedeljka do petka brez postanka. Preostali poleti imajo lahko največ dva vmesna postanka, od katerih je lahko eden posledica zamenjave zrakoplova, pod pogojem, da tranzitni čas ni daljši od 45 minut in da prevoznik opravlja prevoz na celotni progi do letališča Tromsø in z njega.

Hasvik–Hammerfest in obratno:

— Vsaj en povratni polet dnevno od ponedeljka do petka, s prvim prihodom na letališče Hammerfest najpozneje ob 8.30 in zadnjim odhodom z letališča Hammerfest ne pred 14.30.

Število sedežev:

— Tedensko mora biti na progah Hasvik–Tromsø in Hasvik–Hammerfest skupaj na letih na letališče Hasvik in z njega na voljo vsaj 120 sedežev.

— Število ponujenih sedežev se prilagodi v skladu s pravili Ministrstva za promet in zveze v Dodatku A k temu sporočilu.

2.2.2 Glede najmanjše pogostosti letov, števila sedežev, letalskih prog in voznih redov veljajo na progi Sørkjosen–Tromsø in obratno naslednje zahteve

Zahteve veljajo vse leto. Dnevna obveznost prevoza velja za obe smeri

Število poletov:

— Vsaj dva povratna poleta dnevno od ponedeljka do petka.

— Najmanj dva povratna poleta v soboto in nedeljo skupaj.

Število sedežev:

— V obeh smereh mora biti na poletih od ponedeljka do petka skupaj na voljo najmanj 190 sedežev ter ob sobotah in nedeljah skupaj najmanj 35 sedežev.

— Število ponujenih sedežev se prilagodi v skladu s pravili Ministrstva za promet in zveze v Dodatku A k temu sporočilu.

Proge:

— Zahtevani poleti morajo biti brez postankov.

Vozni redi:

Zahtevane storitve morajo zagotavljati povezavo z letalskimi prevozi na progi Tromsø–Oslo in obratno.

Poleg tega za zahtevane polete od ponedeljka do petka velja naslednje:

— Prvi prihod na letališče Tromsø mora biti najpozneje ob 9.30, zadnji odhod z letališča Tromsø pa ne sme biti pred 19.00.

— Prvi odhod z letališča Tromsø mora biti najpozneje ob 11.30, zadnji odhod z letališča Sørkjosen pa ne sme biti pred 17.00.

2.2.3 Kategorija zrakoplovov

Za zahtevane polete se uporabijo zrakoplovi, registrirani za najmanj 15 potnikov.

3. NASLEDNJE ZAHTEVE VELJAJO ZA VSE PROGE

3.1 Tehnični in operativni pogoji

Prevozniki morajo posvetiti posebno pozornost tehničnim in operativnim pogojem, ki veljajo na letališčih. Za dodatne informacije se, prosimo, obrnite na:

Luftfartstilsynet (Civil Aviation Authority) PO Box 243 8001 Bodø NORWAY Tel. +47 75585000

3.2 Prevoznine

Prevoznikova najvišja osnovna v celoti prilagojena prevoznina za polet v eno smer (najvišja prevoznina) v poslovnem letu, ki se začne 1. aprila 2010, ne sme presegati naslednjih zneskov (v NOK):

V Alta Berlevåg Båtsfjord Hammerfest Honningsvåg Kirkenes Mehamn Vadsø Vardø Iz Alta — 1 180 1 149 519 1 021 1 149 1 180 1 149 — Berlevåg 1 180 — 418 1 039 700 827 418 700 — Båtsfjord 1 149 418 — 1 039 827 700 519 651 — Hammerfest 519 1 039 1 039 — 700 1 149 911 1 149 — Honningsvåg 1 021 700 827 700 — 1 149 519 1 039 — Kirkenes 1 149 827 700 1 149 1 149 — 986 418 550 Mehamn 1 180 418 519 911 519 986 — 863 — Vadsø 1 149 700 651 1 149 1 039 418 863 — — Vardø — — — — — 550 — — —

Najvišja prevoznina ne velja v primeru, ko taka prevoznina ni navedena v tabeli.

Hasvik–Tromsø 1 109 Hasvik–Hammerfest 519 Sørkjosen–Tromsø 590

Za vsako nadaljnje poslovno leto se najvišja prevoznina prilagodi 1. aprila v skladu z indeksom cen življenjskih potrebščin, ki velja v obdobju 12 mesecev do 15. februarja istega leta in ki ga objavi norveški statistični urad Statistics Norway (http://www.ssb.no).

Prevoznik ponudi vozovnice vsaj preko enega svojega prodajnega kanala. Prevoznik odgovarja za to, da so vozovnice na voljo po ceni, ki ne presega najvišje prevoznine prek vseh prevoznikovih prodajnih kanalov.

Najvišja prevoznina velja tudi za vozovnice, ki jih nudijo druge družbe pod nadzorom prevoznika. Prevoznik odgovarja za to, da ta podjetja upoštevajo določila glede najvišje prevoznine.

Najvišja prevoznina mora vključevati vse davke in pristojbine organom ter vse dodatne dajatve (pristojbine za storitve in drugo), ki jih prevoznik zaračuna pri izdaji vozovnic.

Prevoznik sodeluje v domačih medlinijskih dogovorih, ki veljajo ob katerem koli času, in ponudi vse popuste, ki so na voljo na podlagi takih dogovorov.

Prevoznik ponudi vozovnice prek računalniškega sistema rezervacij (CRS).

4. DODATNI POGOJI PRI RAZPISNEM POSTOPKU

Pri razpisnem postopku, ki omejuje dostop do prog na enega prevoznika, dodatno veljajo ti pogoji:

Prevoznine: — Vse prevoznine za priključne lete do/z drugih poletov se ponudijo po enakih pogojih za vse prevoznike. Iz tega so izvzete prevoznine za priključne polete do/z drugih poletov, ki jih opravlja ponudnik, pod pogojem, da znaša prevoznina največ 40 odstotkov v celoti prilagodljive prevoznine. — Na teh poletih ni možno niti pridobiti niti izkoristiti bonus točk iz programov za pogoste letalske potnike. — V skladu s smernicami iz Dodatka B k temu sporočilu se odobrijo popusti iz socialnih razlogov.

Pogoji transferja: — Vsi pogoji, ki jih določi prevoznik za transfer potnikov do in s prog drugih prevoznikov, vključno s tranzitnimi časi, kot tudi prijavo vozovnic in prtljage do namembnega letališča, so objektivni in nediskriminacijski.

5. NADOMESTITEV IN UKINITEV PREJŠNJIH OBVEZNOSTI JAVNIH STORITEV

Te obveznosti javnih storitev nadomestijo tiste, ki so bile objavljene v Uradnem listu Evropskih skupnosti C 199 in Dopolnilu EGP št. 160 z dne 24. avgusta 2006, in sicer za:

— letalske proge med letališči Kirkenes, Vadsø, Vardø, Båtsfjord, Berlevåg, Mehamn, Honningsvåg, Hammerfest in Alta,

— Hasvik–Tromsø in obratno, Hasvik–Hammerfest in obratno, Sørkjosen–Tromsø in obratno.

6. INFORMACIJE

Dodatne informacije lahko dobite pri:

The Ministry of Transport and Communications PO Box 8010 Dep 0030 Oslo NORWAY Tel. +47 22248353 Faks +47 22245609

(1) Uredbo (EGS) št. 2408/92 je nadomestila Uredba (ES) št. 1008/2008 Evropskega parlamenta in Sveta. Uredba (ES) št. 1008/2008 ni vključena v Sporazum EGP. Pravna podlaga za ta javni razpis je zato Uredba (EGS) št. 2408/92, ki je del norveškega pravnega reda.

Dodatek A KLAVZULA O PRILAGODITVI OBSEGA STORITEV 1. Namen klavzule o prilagoditvi obsega storitev Namen klavzule o prilagoditvi obsega storitev je zagotoviti, da se zmogljivost/število sedežev, ki jo ponuja prevoznik, prilagodi povpraševanju na trgu. Kadar koli se število potnikov znatno poveča in preseže v nadaljevanju navedene najvišje odstotne vrednosti povprečno zasedenega števila sedežev (faktor zasedenosti), prevoznik poveča število ponujenih razpoložljivih sedežev. Prevoznik lahko prav tako zmanjša število ponujenih razpoložljivih sedežev, če se število potnikov znatno zmanjša. Glej podrobnosti v nadaljevanju pod točko 3. 2. Obdobja za določanje faktorjev zasedenosti Faktor zasedenosti se spremlja in ocenjuje v obdobjih od 1. januarja do vključno 30. junija in od 1. avgusta do vključno 30. novembra. 3. Pogoji za spremembo obsega storitev/števila ponujenih razpoložljivih sedežev 3.1 Pogoji za povečanje obsega storitev 3.1.1 Obseg storitev/število ponujenih razpoložljivih sedežev se poveča, če je povprečni faktor zasedenosti na vsaki posamezni progi, na kateri se opravlja prevoz na podlagi obveznosti javnih storitev, višji od 80 odstotkov. Če je povprečni faktor zasedenosti na teh progah v katerem koli od obeh obdobij iz točke 2 višji od 80 odstotkov, prevoznik na teh progah poveča obseg storitev/število ponujenih razpoložljivih sedežev za najmanj 10 odstotkov najkasneje od začetka naslednje prometne sezone po Mednarodnem združenju letalskih prevoznikov (IATA). Obseg storitev/število ponujenih razpoložljivih sedežev se poveča najmanj za toliko, da povprečni faktor zasedenosti znaša največ 80 odstotkov. 3.1.2 Pri povečanju obsega storitev/števila ponujenih razpoložljivih sedežev po zgoraj navedenih pogojih se lahko nove prevozne storitve opravijo z zrakoplovi z manjšim številom sedežev od tistega, ki je navedeno v prvotni ponudbi, če prevoznik daje prednost tej rešitvi. 3.2 Pogoji za zmanjšanje obsega storitev 3.2.1 Obseg storitev/število ponujenih razpoložljivih sedežev se lahko zmanjša, če je povprečni faktor zasedenosti na vsaki posamezni progi, na kateri se opravlja prevoz na podlagi obveznosti javnih storitev, nižji od 35 odstotkov. Če je povprečni faktor zasedenosti na teh progah v katerem koli od obeh obdobij iz točke 2 nižji od 35 odstotkov, lahko prevoznik na teh progah zmanjša obseg storitev/število ponujenih razpoložljivih sedežev za največ 25 odstotkov od prvega dne po poteku zgoraj navedenih obdobij. 3.2.2 Na progah z več kot dvema poletoma na dan v obeh smereh se obseg storitev zmanjša skladno s točko 3.2.1 z zmanjšanjem ponujenega števila poletov. Iz tega so izvzeti samo primeri, pri katerih prevoznik uporabi zrakoplove z večjim številom sedežev od najmanjšega števila sedežev, določenega ob uvedbi obveznosti javnih storitev. Prevoznik lahko tedaj uporabi manjše zrakoplove, vendar ne z manjšim številom sedežev od najmanjšega števila sedežev, določenega ob uvedbi obveznosti javnih storitev. 3.2.3 Na progah s samo enim ali dvema poletoma dnevno v obeh smereh se lahko število ponujenih razpoložljivih sedežev zmanjša samo tako, da se uporabijo zrakoplovi z manjšim številom sedežev od števila, tudi če je zaradi tega število razpoložljivih sedežev manjše od tistega, določenega ob uvedbi obveznosti javnih storitev. 4. Postopki za spremembo obsega storitev 4.1 Norveško Ministrstvo za promet in zveze je pristojno za odobritev voznih redov, ki jih predlaga prevoznik, vključno s spremembami obsega storitev/številom zagotovljenih sedežev. Glej Okrožnico N-3/2005 norveškega Ministrstva za promet in zveze v razpisni dokumentaciji. 4.2 Če se obseg storitev/število ponujenih razpoložljivih sedežev zmanjša skladno s točko 3.2, se prizadetim okrajnim svetom razpošlje predlog novega prometnega programa, ti pa morajo imeti dovolj časa za oblikovanje izjave, preden se sprememba uveljavi. Če predlagani novi prometni program vključuje spremembe, ki razen števila poletov in števila sedežev, kršijo katere koli druge zahteve, določene v obveznostih javnih storitev, je treba novi prometni program poslati Ministrstvu za promet in zveze v odobritev. 4.3 Če se obseg storitev/število zagotovljenih sedežev poveča skladno s točko 3.1, prevoznik in upravni okraj(-i) kot prizadeta upravna enota skupaj določita (določijo) vozne rede za nov obseg storitev/nove sedeže. 4.4 Če se ponudi nov obseg storitev/novo število zagotovljenih sedežev skladno s točko 3.1 in se prevoznik in upravni okraji kot prizadeta upravna enota ne morejo dogovoriti o voznih redih skladno s točko 4.3, lahko prevoznik na podlagi točke 4.1 norveško Ministrstvo za promet in zveze zaprosi, da za ponujeni novi obseg storitev/nove zagotovljene sedeže odobri drugačen vozni red. Vendar prevoznik ne sme zaprositi za odobritev voznega reda, ki ne predvideva zahtevanega povečanja obsega storitev. Če ministrstvo odobri predloge, ki se razlikujejo od tistih, ki se lahko dogovorijo med državami, morajo za to obstajati utemeljeni razlogi. 5. Nespremenjeno finančno nadomestilo pri spremenjeni ponudbi 5.1 Finančno nadomestilo prevozniku se v primeru povečanja obsega storitev po točki 3.1 ne spremeni. 5.2 Finančno nadomestilo prevozniku se v primeru zmanjšanja obsega storitev po točki 3.2 ne spremeni.